CELEX: 31979R1963
Language: lt
Date: 1979-09-06 00:00:00
Title: 1979 m. rugsėjo 6 d. Komisijos reglamentas (EEB) Nr. 1963/79, nustatantis išsamias tam tikriems konservuotiems maisto produktams gaminti naudojamo alyvuogių aliejaus gamybos grąžinamosios išmokos taikymo taisykles

Svarbus teisinis pranešimas

|

31979R1963

Oficialusis leidinys L 227 , 07/09/1979 p. 0010 - 0011 specialusis leidimas suomių kalba: skyrius 3 tomas 11 p. 0078  specialusis leidimas ispanų kalba: skyrius 03 tomas 16 p. 0212  specialusis leidimas švedų kalba: skyrius 3 tomas 11 p. 0078  specialusis leidimas portugalų kalba skyrius 03 tomas 16 p. 0212 

		Komisijos reglamentas (EEB) Nr. 1963/791979 m. rugsėjo 6 d.nustatantis išsamias tam tikriems konservuotiems maisto produktams gaminti naudojamo alyvuogių aliejaus gamybos grąžinamosios išmokos taikymo taisyklesEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1966 m. rugsėjo 22 d. Tarybos reglamentą Nr. 136/66/EEB [1] dėl bendro aliejų ir riebalų rinkos organizavimo su paskutiniais pakeitimais, padarytais Reglamentu (EEB) Nr. 590/79 [2],atsižvelgdama į 1978 m. lapkričio 23 d. Tarybos reglamentą (EEB) Nr. 2749/78 dėl Bendrijos ir Graikijos tarpusavio prekybos aliejais ir riebalais [3],atsižvelgdama į 1979 m. kovo 26 d. Tarybos reglamentą (EEB) Nr. 591/79, nustatantį bendrąsias taisykles dėl grąžinamosios išmokos alyvuogių aliejų, naudojamų tam tikruose konservuotuose maisto produktuose, gamybai [4], ypač į jo 9 straipsnį,kadangi Reglamento (EEB) Nr. 591/79 8 straipsnio 2 dalyje numatytos kontrolės priemonės turi užtikrinti, kad gamybos grąžinamoji išmoka būtų suteikta tik šiame reglamente ir Reglamente (EEB) Nr. 591/79 nustatytas sąlygas atitinkančiam alyvuogių aliejui; kadangi iš esmės grąžinamoji išmoka turėtų būti suteikiama tik atlikus kontrolę;kadangi tam, kad kontrolė būtų atlikta tinkamai, prašymas ją atlikti turėtų būti pateiktas laiku ir jame reikėtų nurodyti tam tikrą pagrindinę informaciją; kadangi dėl tos pačios priežasties turėtų būti reikalaujama, kad žuvies ir daržovių konservų gamintojai tvarkytų atsargų apskaitos knygas, kuriose nurodytų naudojamo alyvuogių aliejaus kiekį bei kilmę;kadangi kontrolė turėtų trukti tokį laiką, per kurį perdirbėjai galėtų suplanuoti savo gamybą atsižvelgdami į savikainą ir įsigyti alyvuogių aliejaus atsargų; kadangi dėl tų pačių priežasčių suteikiama grąžinamoji išmoka turėtų būti tokia, kokia galiojo prašymo atlikti kontrolę pateikimo dieną;kadangi tam, kad suinteresuotos šalys galėtų nusipirkti joms reikalingą alyvuogių aliejų, valstybėms narėms turėtų būti suteikta galimybė iš anksto išmokėti grąžinamąją išmoką, kuriai būtų taikoma užstatą reglamentuojanti nuostata;kadangi Komisijos reglamentas (EEB) Nr. 615/71 [5] turėtų būti panaikintas;kadangi šiame reglamente numatytos priemonės atitinka Aliejų ir riebalų vadybos komiteto nuomonę,PRIĖMĖ ŠĮ REGLAMENTĄ:1 straipsnisGamybos grąžinamosios išmokos suteikimo tikslu Reglamento (EEB) Nr. 591/79 2 straipsnyje minėti konservuotų žuvies ir daržovių produktų gamintojai, minėto konservuoto maisto atžvilgiu, turi tvarkyti kasdieninių atsargų apskaitos knygas, kuriose nurodytų bent jau šią informaciją:a) alyvuogių aliejaus kiekį, suskirstytą pagal kilmę ir įvežimo į gamyklą datą;b) konservuotiems maisto produktams gaminti sunaudoto alyvuogių aliejaus kiekį, suskirstytą pagal kilmę;c) kiekvienos atvežamos alyvuogių aliejaus partijos sąskaitos-faktūros numerį, kvitą arba bet kurį kitą lygiavertį dokumentą;d) pagamintų konservuotų maisto produktų neto svorį, nurodant alyvuogių aliejaus vidutinį svorį, sunaudotą taikant kiekvieną gamybos būdą.2 straipsnis1. Siekdamas teisės į gamybos grąžinamąją išmoką, ne vėliau kaip prieš penkias darbo dienas iki numatytų gamybos operacijų pradžios gamintojas privalo pateikti kompetentingai institucijai prašymą dėl patikrinimo. Šis prašymas kompetentingai institucijai neturi būti teikiamas tol, kol aliejaus nėra gamybos patalpose.2. Prašyme turi būti nurodyta bent jau ši informacija:a) gamintojo pavardė ir adresas;b) gamybos pradžios ir pabaigos datos;c) gaminamo konservuoto produkto kiekis ir tipas;d) gamybos proceso numatomas sunaudoti aliejaus kiekis ir kilmė.3. Prašymas patikrinti galioja tik tam gamybos procesui, kuris turi būti užbaigtas per laikotarpį, pasibaigiantį ne vėliau kaip paskutinę trečiojo mėnesio nuo to, kurį prašymas buvo paduotas, dieną.Jei gamyba per šį laikotarpį negali būti vykdoma dėl force majeure, atitinkamos valstybės narės kompetentinga institucija gamintojo prašymu minėtą laikotarpį pratęsia atsižvelgdama į atsiradusias aplinkybes.3 straipsnisValstybės narės patikrina:a) ar gamintojo atsargų apskaitos knyga tvarkoma taip, kai nurodyta 1 straipsnyje;b) ar aliejus, kurį prašoma patikrinti, prašymo pateikimo metu buvo patalpose.4 straipsnis1. Gamybos grąžinamoji išmoka suteikiama gamintojui pateikus paraišką valstybėje narėje, kurioje buvo pagaminti konservuoti maisto produktai.2. 1 dalyje minimoje paraiškoje turi būti nurodytas konservuotiems maisto produktams pagaminti panaudotas aliejaus kiekis ir kilmė. Paraišką suinteresuota šalis turi pateikti per šešis mėnesius nuo aliejaus panaudojimo dienos.5 straipsnisGrąžinamoji išmoka išmokama tada, kai valstybė narė įsitikina, kad 4 straipsnyje minėtoje paraiškoje nurodytas aliejaus kiekis sutampa su konservuotų maisto produktų gamybai panaudotu aliejaus kiekiu ir kilme.Tačiau suinteresuotos šalies prašymu grąžinamoji išmoka gali būti išmokėta iš anksto, kai tik atliekamas 3 straipsnyje minėtas patikrinimas, bet turi būti pateiktas užstatas, garantuojantis, kad aliejus bus panaudotas nustatytiems tikslams.6 straipsnis5 straipsnyje nurodyto tikrinimo tikslais valstybė narė, inter alia, patikrina 1 straipsnyje minėtas atsargų apskaitos knygas.7 straipsnisJei 4 straipsnyje minimoje paraiškoje nurodytas alyvuogių aliejaus kiekis ir pagal 5 straipsnio nuostatas patikrinto panaudoto aliejaus kiekis nesutampa, valstybė narė nustato, už kokį alyvuogių aliejaus kiekį turi būti mokama grąžinamoji išmoka.8 straipsnisSuteikiama ta grąžinamoji išmoka, kuri taikoma 2 straipsnyje minimo prašymo patikrinti pateikimo dieną.9 straipsnisReglamento (EEB) Nr. 591/79 4 straipsnio 2 dalyje nurodyta suma yra 0,50 ekiu. Tačiau jei to reglamento 4 straipsnio 1 dalies pirmoje pastraipoje minimas aritmetinis vidurkis lygus nuliui, grąžinamoji išmoka taip pat lygi nuliui.10 straipsnisReglamentas (EEB) Nr. 615/71 panaikinamas.11 straipsnisŠis reglamentas įsigalioja 1979 m. rugsėjo 10 d.Jis taikomas alyvuogių aliejui, dėl kurio 2 straipsnyje minimi prašymai pateikiami nuo tos dienos. Aliejui, dėl kurio 2 straipsnyje minimi prašymai pateikiami iki tos dienos, ir toliau taikomas Reglamentas (EEB) Nr. 615/71.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1979 m. rugsėjo 6 d.Komisijos varduFinn GundelachPirmininko pavaduotojas[1] OL L 172, 1969 9 30, p. 3025/66.[2] OL L 78, 1979 3 30, p. 1.[3] OL L 331, 1978 11 28, p. 1.[4] OL L 78, 1979 3 30, p. 2.[5] OL L 71, 1971 3 25, p. 12.--------------------------------------------------